ଭୁବନେଶ୍ୱର, ଅକ୍ଟୋବର ୨୮ (ଲୋକାଲ ୱାୟାର): ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ରବିବାର ଆଲୋକର ପର୍ବ ଦୀପାବଳି ଖଣ୍ଡଗିରିସ୍ଥିତି ଏସଓଏସ ଚିଲଡ୍ରେନ ଭିଲେଜରେ ଅନ୍ତେବାସୀଙ୍କ ସହ ପାଳନ କରିଥିବା ବେଳେ ବିଭିନ୍ନ ଜିଲ୍ଲାରେ ବରିଷ୍ଠ ପୁଲିସ ଅଫିସରମାନେ କିପରି ଏବଂ କେଉଁଠି ଦୀପାବଳି ପାଳନ କରିଛନ୍ତି ଆସନ୍ତୁ ଜାଣିବାଃ
ପୁଲିସ ଡିଜି ବିଜୟ କୁମାର ଶର୍ମା ଅନ୍ୟ ବରିଷ୍ଠ ଅଫିସରମାନଙ୍କ ସହ ଭୁବନେଶ୍ୱରର ରିଜର୍ଭ ପୁଲିସ ଲାଇନରେ ପୁଲିସ ଅଫିସରଙ୍କ ପରିବାର ସହ ସ୍ୱତନ୍ତ୍ର କାର୍ଯ୍ୟକ୍ରମରେ ସାମିଲ ହୋଇଥିଲେ ।
ଏହି ଅବସରରେ ପୁଲିସ କମିଶନର ସୁଧାଂଶୁ ଷଡ଼ଙ୍ଗୀ ମଧ୍ୟ ଉପସ୍ଥିତ ଥିଲେ ।ପୁଲିସ କମିଶନର ସୁଧାଂଶୁ ଷଡ଼ଙ୍ଗୀ କଟକସ୍ଥିତ ବସୁନ୍ଧରା ଚିଲଡ୍ରେନ୍ସ ହୋମରେ ଅନ୍ୟାନ୍ୟ ଅଫିସରମାନଙ୍କ ସହ ପହଞ୍ଚିଥିଲେ ।
ପିଲାମାନଙ୍କୁ ମିଷ୍ଟାନ୍ନ ବଣ୍ଟନ କରିବା ସହ ହସଖୁସିରେ କିଛି ସମୟ କାଟିଥିଲେ ।
ବରଗଡ଼ସ୍ଥିତ ବାପୁଜି ଫିଜିକାଲି ହ୍ୟାଣ୍ଡିକାପଡ ସ୍କୁଲରେ ଜିଲ୍ଲାର ସମସ୍ତ ବରିଷ୍ଠ ପୁଲିସ ଅଫିସର ପହଞ୍ଚିଥିଲେ । ସେମାନେ ଛୋଟ ଛୋଟ ପିଲାମାନଙ୍କ ସହ ଫୁଲଝରି ଜାଳିବା ସହ ମିଷ୍ଟାନ୍ନ ବଣ୍ଟନ କରିଥିଲେ ।
କେନ୍ଦ୍ରାପଡ଼ା ଏସପି ନିତି ଶେଖର ଏକ ଶିଶୁ ଗୃହରେ ପହଞ୍ଚି ଛୋଟ ଛୋଟ ପିଲାଙ୍କୁ ମିଷ୍ଟାନ୍ନ ବଣ୍ଟନ କରିଥିଲେ ।
ନବରଙ୍ଗପୁର ଏସପିକୁଶଲକର ନିତିନ ଦାଗଡ଼ୁ କମାଣ୍ଡୋମାନଙ୍କ ସହ ଏକ ଅନାଥାଶ୍ରମରେ ପହଞ୍ଚି ପିଲାମାନଙ୍କୁ ବାଣ ଓ ମିଷ୍ଟାନ୍ନ ବଣ୍ଟନ କରିଥିଲେ । ଏହା ସେମାନଙ୍କ ମୁହଁରେ ହସ ଫୁଟାଇଥିଲା ବୋଲି କହିଛନ୍ତି ଖୋଦ୍ ଏସପି ।
ମୟୁରଭଞ୍ଜ ଏସପି ପାରମର ସ୍ମିତ ପରଷୋତ୍ତମ ଦାସ କଲେଜ କଲେଜ ଛାତ୍ରଛାତ୍ରୀଙ୍କ ସହ ଏକ କାର୍ଯ୍ୟକ୍ରମରେ ସାମିଲ ହେବା ସହ ଛୋଟ ଛୋଟ ପିଲାମାନଙ୍କୁ ମଧ୍ୟ ବିଭାଗର ଅଫିସରମାନେ ମିଷ୍ଟାନ୍ନ ବଣ୍ଟନ କରିଥିଲେ ।
ବଲାଙ୍ଗିର ଏସପି ମାଦକର ସନ୍ଦୀପ ସମ୍ପତ ବଲାଙ୍ଗିରର ପାର୍ବତୀଗିରି ବାଳ ନିକେତନରେ ଅନ୍ତେବାସୀଙ୍କୁ ଦୀପାବଳି ଅଭିନନ୍ଦନ ଜଣାଇବା ସହ ଉପହାର ବଣ୍ଟନ କରିଥିଲେ ।
ରାଉରକେଲା ଏସପି କେ.ଶିବା ସୁବ୍ରମଣି ଆଶ୍ରମ ସ୍କୁଲରେ ପହଞ୍ଚି ମିଷ୍ଟାନ୍ନ ଓ ବାଣ ବଣ୍ଟନ କରିବା ସହ କେକ୍ କାଟି ଅନ୍ତେବାସୀଙ୍କୁ ଅଭିନନ୍ଦନ ଜଣାଇଥିଲେ ।
ସୁନ୍ଦରଗଡ଼ ଏସପି ସୌମ୍ୟା ମିଶ୍ର ଓ ଜିଲ୍ଲାର ଅନ୍ୟାନ୍ୟ ପୁଲିସ ଅଫିସରମାନେ ଛୋଟ ଛୋଟ ପିଲାମାନଙ୍କୁ ମିଷ୍ଟାନ୍ନ ଓ ବାଣ ବଣ୍ଟନ କରିବା ସହ ଜନସାଧାରଣଙ୍କ ସହ ନାଚଗୀତ ସହ ବିଭିନ୍ନ କାର୍ଯ୍ୟକ୍ରମରେ ସାମିଲ ହୋଇ ଦୀପାବଳି ପାଳିଥିଲେ ।
ଛାତ୍ରୀମାନେ କିପରି ରଙ୍ଗୋଲି ପକାଇବାକୁ ହେବ ତାହା ପୁଲିସ ଅଫିସରମାନଙ୍କୁ ଶିଖାଇଥିବା ଦେଖିବାକୁ ମିଳିଥିଲା ।
ସୁବର୍ଣ୍ଣପୁର ଏସପି ଦେବୀପ୍ରସାଦ ଦାସ ସୋନପୁରର ଆରପି ଲାଇନରେ ଛୋଟ ଛୋଟ ପିଲା ଓ ସେମାନଙ୍କ ଅଭିଭାବକମାନଙ୍କ ସହ ଦୀପାବଳି ପାଳନ କରିଥିବା ବେଳେ ସେମାନଙ୍କୁ ମିଷ୍ଟାନ୍ନ ଓ ବାଣ ବଣ୍ଟନ କରିଥିଲେ ।
ରାଉରକେଲା ରେଳବାଇ ଏସପି ତ୍ରିନାଥ ପଟେଲ ଅନ୍ୟାନ୍ୟ ଅଫିସରମାନଙ୍କ ସହ ଆର୍ଣ୍ଣୋଲ୍ଡ ସ୍କୁଲ ଓ ଝରତରଙ୍ଗ ସ୍କୁଲର ଛାତ୍ରଛାତ୍ରୀମାନଙ୍କ ସହ ଦୀପାବଳି ପାଳନ କରିଥିଲେ ।
ଯାଜପୁର ଏସପି ଚରଣ ସିଂ ମୀନା ମଧ୍ୟ ଛୋଟ ଛୋଟ ପିଲାମାନଙ୍କ ସହ ବହୁ ସମୟ ଧରି ହସଖୁସିରେ ଅନ୍ୟାନ୍ୟ ଅଫିସରମାନଙ୍କୁ ନେଇ ଦୀପାବଳି ପାଳନ କରିଥିବା ଦେଖିବାକୁ ମିଳିଥିଲା ।
ମାଲକାନଗିରି ଏସପି ଖିଲାରୀ ରିଷିକେଶ ଆଶ୍ରମ ସ୍କୁଲକୁ ଯାଇ ଛୋଟ ଛୋଟ ପିଲାମାନଙ୍କୁ ମିଣ୍ଟାନ୍ନ ବାଣ୍ଟିବା ସହ ସେମାନଙ୍କ ସହ କଥା ହୋଇଥିଲେ ।
ଜଗତସିଂହପୁର ଏସପି ଆର.ପ୍ରକାଶ ଜଗତସିଂହପୁର ଶିଶୁ ଆଶ୍ରମ ସ୍କୁଲକୁ ଯାଇ ସେଠାରେ ଛୋଟ ଛୋଟ ପିଲାମାନଙ୍କୁ ମିଷ୍ଟାନ୍ନ ବାଣ୍ଟନ କରିଥିଲେ । ଏହି ଅବସରରେ ପିଲାମାନେ ନାଚଗୀତ ପରିବେଷଣ କରି ଖୁସି ମନାଇଥିଲେ ।
ଗଞ୍ଜାମ ଏସପି ବ୍ରିଜେଶ କୁମାର ରୟ ଛତ୍ରପୁରର ସମର୍ଥ ଇନଷ୍ଟିଚ୍ୟୁସନରେ ଦିବ୍ୟାଙ୍ଗ ଛାତ୍ରଛାତ୍ରୀଙ୍କୁ ମିଷ୍ଟାନ୍ନ ବାଣ୍ଟିବା ସହ ସେମାନଙ୍କ ସହ ଦୀପାବଳି ପାଳନ କରିଥିବା ଦେଖିବାକୁ ମିଳିଥିଲା ।
ଛତ୍ରପୁର ରିଜର୍ଭ ବାରାକରେ ଯବାନଙ୍କ ପରିବାରଙ୍କ ସହ ମଧ୍ୟ ଖୁସିରେ ସେ ସାମିଲ ହୋଇଥିଲେ ।
ବାଲେଶ୍ୱର ଏସପି ଯୁଗଳ କିଶୋର କୁମାର ବନୋଟ୍ ବାଲେଶ୍ୱର ସହରରେ ଛୋଟ ଛୋଟ ପିଲାଙ୍କୁ ଲଡ଼ଉ ବାଣ୍ଟିବା ସହ ବରିଷ୍ଠ ଅଫିସର ଓ ପିଲାମାନଙ୍କ ସହ ଘଣ୍ଟାଧିକ କାଳ ଫୁଲଝରି ଲଗାଇ ଦୀପାବଳିର ଖୁସି ବାଣ୍ଟିଥିଲେ ।
କୋରାପୁଟ ଏସପି ମୁକେଶ କୁମାର ଭାମୁ ପିଲାଙ୍କ ହଷ୍ଟେଲକୁ ଯାଇ ମିଠା ପ୍ୟାକେଟ ବାଣ୍ଟିବା ସହ ସେମାନଙ୍କ ଦୀପାବଳି ଉତ୍ସବ ଦେଖିଥିଲେ । ଏଥିସହ ଅଫିସରମାନେ ପିଲାମାନଙ୍କ ସହ କ୍ୟାରମ ଖେଳୁଥିବାର ମଧ୍ୟ ଦେଖିବାକୁ ମିଳିଥିଲା ।
ଗଜପତି ଏସପି ସାରା ଶର୍ମା ଏବଂ ତାଙ୍କ ଟିମ୍ ବୃଦ୍ଧାଶ୍ରମ 'ଆଶ୍ରା'କୁ ଯାଇ ପ୍ରଥମେ ମିଷ୍ଟାନ୍ନ ବାଣ୍ଟିଥିଲେ । ସେମାନଙ୍କ ଭଲ ମନ୍ଦ ପଚାରି ବୁଝିଥିଲେ ।
ପରେ ସେମାନେ ନିକଟରେ ଭୂସ୍ଖଳନରେ କ୍ଷତିଗ୍ରସ୍ତ ହୋଇଥିବା କୁଲାଙ୍ଗ ଗ୍ରାମକୁ ଯାଇ ଲୋକଙ୍କୁ ଭେଟି ସେମାନଙ୍କ ସହ ଦୀପାବଳି ପାଳିଥିଲେ । ଶେଷରେ ସେ କୁଷ୍ଠାଶ୍ରମ ଯାଇ ମିଠା ପ୍ୟାକେଟ ବାଣ୍ଟିଥିଲେ ।
ଖୋର୍ଦ୍ଧା ଏସପି ଅଜୟ ପ୍ରତାପ ସ୍ୱାଇଁ ଜାଁଳା ସ୍ଥିତ ମିଶନ ଆଶ୍ରାକୁ ଯାଇ ଅନ୍ତେବାସୀଙ୍କୁ ମିଷ୍ଟାନ୍ନ ପ୍ୟାକେଟ ବଣ୍ଟନ କରିଥିଲେ ଓ ସେମାନଙ୍କ ଖୁସିରେ ଅନ୍ୟ ପୁଲିସ ଅଫିସରମାନେ ମଧ୍ୟ ସାମିଲ ହୋଇଥିଲେ ।
କନ୍ଧମାଳ ଏସପି ପ୍ରତୀକ ସିଂ ଗୋପବନ୍ଧୁ ବାଳାଶ୍ର୍ମ ଯାଇ ଅନ୍ତେବାସୀମାନଙ୍କ ସହ ଦୀପାବଳିର ଖୁସି ବାଣ୍ଟିବା ସହ ସେମାନଙ୍କୁ ମିଷ୍ଟାନ୍ନ ଦେଇ ଦୀପାବଳିର ମହତ୍ତ୍ୱ ବୁଝାଇଥିଲେ ।
ନୂଆପଡ଼ା ଏସପି ବିନିତ ଅଗ୍ରୱାଲ ବିଜୁ ପଟ୍ଟନାୟକ ମାନସିକ ଭିନ୍ନକ୍ଷମ ବିଦ୍ୟାଳୟକୁ ଯାଇ ଛୋଟ ଛୋଟ ପିଲାମାନଙ୍କ ସହ ଦୀପାବଳି ପାଳନ କରିବା ପରେ ନିଜେ ଅତ୍ୟନ୍ତ ଖୁସି ବ୍ୟକ୍ତ କରିଛନ୍ତି ।
ସମ୍ବଲପୁର ଏସପି କନୱର ବିଶାଲ ସିଂ ଭିନ୍ନକ୍ଷମ ପିଲାମାନଙ୍କୁ ଭେଟି ସେମାନଙ୍କୁ ମିଷ୍ଟାନ୍ନ ଓ ବାଣ ଦେବା ସହ ଅଫିସରମାନେ ମଧ୍ୟ ସେମାନଙ୍କ ଦୀପାବଳି ଖୁସିରେ ସାମିଲ ହୋଇଥିଲେ ।
ଦେବଗଡ଼ ଏସପି ରାହୁଲ ଜୈନ ଅନ୍ୟାନ୍ୟ ଅଫିସରମାନଙ୍କ ସହ ସହରର ଏକ ଚାଇଲ୍ଡ କେୟାର ଇନଷ୍ଟିଚ୍ୟୁଟକୁ ଯାଇ ପିଲାମାନଙ୍କୁ ମିଠା, ଚକୋଲେଟ, ବହି, ପେନ୍ ବାଣ୍ଟିବା ସହ ସେମାନଙ୍କୁ ଦୀପାବଳିର ଅଭିନନ୍ଦନ ଜଣାଇଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
